Rigtig mange danskere har valgt at købe årets julemærke, og det går så godt med salget, at Julemærkefonden regner med en lille stigning i salget sammenlignet med sidste år. Det skriver DR Nordjylland på sin hjemmeside. Overskuddet fra julemærkerne går til at drive julemærkehjemmet i Hobro og tre andre danske julemærkehjem. Udsigten til et pænt overskud betyder, at næste års budgetter for de danske julemærkehjem holder. Samlet regner Julemærkefonden med en indtægt på over 16 millioner kroner. Sidste år blev der solgt julemærker for 15,4 millioner kroner.

Opsummering:
Det går rigtig godt for salget af julemærker.